ddrg/super_eurlex huggingface dataset:
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IX Luku - Siirtymämääräykset ja muut EKPJ:ää koskevat määräykset - 52 artikla: Yhteisön valuuttojen määräisten setelien vaihtaminen



Virallinen lehti nro C 191 , 29/07/1992 s. 0079



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IX Luku - Siirtymämääräykset ja muut EKPJ:ää koskevat määräykset - 52 artikla - Yhteisön valuuttojen määräisten setelien vaihtaminen Vaihtokurssien lopullisen kiinnittämisen jälkeen EKP:n neuvosto toteuttaa tarvittavat toimenpiteet sen varmistamiseksi että kansalliset keskuspankit vaihtavat vastaavaan pariarvoon niiden valuuttojen setelit joiden vaihtokurssit on lopullisesti kiinnitetty.
Sopimus Euroopan unionista - Pöytäkirja Euroopan rahapoliittisen instituutin perussäännöstä - 10 artikla: ERI:n neuvoston kokoukset ja äänestysmenettely



Virallinen lehti nro C 191 , 29/07/1992 s. 0082



Sopimus Euroopan unionista - Pöytäkirja Euroopan rahapoliittisen instituutin perussäännöstä - 10 artikla - ERI:n neuvoston kokoukset ja äänestysmenettely 10.1. ERI:n neuvosto kokoontuu vähintään kymmenen kertaa vuodessa. Kokoukset ovat luottamuksellisia. ERI:n neuvosto voi yksimielisesti päättää julkistaa mihin käsittelyssä on päädytty. 10.2. Jokaisella ERI:n jäsenellä tai hänen edustajallaan on yksi ääni. 10.3. Jollei tässä perussäännössä toisin määrätä ERI:n neuvosto tekee päätöksensä jäsentensä yksinkertaisella enemmistöllä. 10.4. Edellä 4.2 5.4 6.2 ja 6.3 artiklassa tarkoitetut päätökset edellyttävät ERI:n neuvoston jäsenten yksimielisyyttä. Lausuntojen ja suositusten antaminen 5.1 ja 5.2 artiklan mukaisesti päätösten tekeminen 6.4 16 ja 23.6 artiklan mukaisesti sekä suuntaviivojen vahvistaminen 15.3 artiklan mukaisesti edellyttää kahden kolmasosan määräenemmistöä ERI:n neuvoston jäsenistä.
Sopimus Euroopan unionista - I osasto: Yhteiset määräykset - D artikla



Virallinen lehti nro C 191 , 29/07/1992 s. 0004



Sopimus Euroopan unionista - I osasto - Yhteiset määräykset - D artikla Eurooppa-neuvosto antaa unionille sen kehittämiseksi tarvittavat virikkeet ja määrittelee kehittämisen yleiset poliittiset suuntaviivat. Eurooppa-neuvostossa kokoontuvat jäsenvaltioiden valtion- tai hallitusten päämiehet sekä komission puheenjohtaja. Heitä avustavat jäsenvaltioiden ulkoasiainministerit sekä yksi komission jäsenistä. Eurooppa-neuvosto kokoontuu ainakin kahdesti vuodessa puheenjohtajanaan sen jäsenvaltion valtion- tai hallituksen päämies joka on neuvoston puheenjohtajana. Eurooppa-neuvosto antaa Euroopan parlamentille kertomuksen jokaisesta kokouksestaan sekä kirjallisen vuosikertomuksen unionin toteutuneesta kehityksestä.
11992M/PRO/SEBC/17

Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IV luku EKPJ:n rahapoliittiset tehtävät ja toimet - 17 artikla: EKP:ssa ja kansallisissa keskuspankeissa olevat tilit



Virallinen lehti nro C 191 , 29/07/1992 s. 0072
Sopimus Euroopan unionista - Pöytäkirja Euroopan rahapoliittisen instituutin perussäännöstä - 3 artikla: Yleiset periaatteet



Virallinen lehti nro C 191 , 29/07/1992 s. 0079



Sopimus Euroopan unionista - Pöytäkirja Euroopan rahapoliittisen instituutin perussäännöstä - 3 artikla - Yleiset periaatteet 3.1. ERI suorittaa sille tällä sopimuksella ja tässä perussäännössä uskotut tehtävät ja toimet sanotun kuitenkaan rajoittamatta rahapolitiikkaa hoitavien toimivaltaisten viranomaisten vastuuta kussakin jäsenvaltiossa. 3.2. ERI toimii EKPJ:n perussäännön 2 artiklassa vahvistettujen tavoitteiden ja periaatteiden mukaisesti.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - III luku - EKPJ:n organisaatio - 7 artikla: Riippumattomuus



Virallinen lehti nro C 191 , 29/07/1992 s. 0070



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - III luku - EKPJ:n organisaatio - 7 artikla - Riippumattomuus Tämän sopimuksen 107 artiklan mukaisesti EKP tai kansallinen keskuspankki taikka EKP:n tai kansallisen keskuspankin päätöksentekoelimen jäsen ei käyttäessään tälla sopimuksella ja tällä perussäännöllä annettuja valtuuksiaan ja suorittaessaan niillä annettuja tehtäviään ja velvollisuuksiaan pyydä eikä ota ohjeita yhteisön toimielimiltä tai laitoksilta jäsenvaltioiden hallituksilta eikä miltään muultakaan taholta. Yhteisön toimielimet ja laitokset sekä jäsenvaltioiden hallitukset sitoutuvat kunnioittamaan tätä periaatetta ja pidättymään yrityksistä vaikuttaa EKP:n tai kansallisten keskuspankkien päätöksentekoelinten jäseniin heidän suorittaessaan tehtäviään.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IV luku - EKPJ:n rahapoliittiset tehtävät ja toimet - 24 artikla: Muut toimet



Virallinen lehti nro C 191 , 29/07/1992 s. 0073



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IV luku - EKPJ:n rahapoliittiset tehtävät ja toimet - 24 artikla - Muut toimet Tehtävistään johtuvien toimien lisäksi EKP ja kansalliset keskuspankit voivat suorittaa hallintoaan tai henkilöstöään palvelevia toimia.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - II luku - EKPJ:n tavoitteet ja tehtävät - 3 artikla: Tehtävät



Virallinen lehti nro C 191 , 29/07/1992 s. 0069



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - II luku - EKPJ:n tavoitteet ja tehtävät - 3 artikla - Tehtävät 3.1. Tämän sopimuksen 105 artiklan 2 kohdan mukaisesti EKPJ:n perustehtäviä ovat: - yhteisön rahapolitiikan määritteleminen ja toteuttaminen; - valuuttamarkkinatoimien suorittaminen tämän sopimuksen 109 artiklan mukaisesti;- jäsenvaltioiden virallisten valuuttavarantojen hallussapito ja hoito; - maksujärjestelmien moitteettoman toiminnan edistäminen. 3.2. Tämän sopimuksen 105 artiklan 3 kohdan mukaisesti 3.1 artiklan kolmas luetelmakohta ei rajoita jäsenvaltioiden hallitusten mahdollisuutta pitää hallussaan ja hoitaa valuuttamääräisiä käyttövaroja. 3.3. Tämän sopimuksen 105 artiklan 5 kohdan mukaisesti EKPJ myötävaikuttaa luottolaitosten toiminnan vakauden valvontaan ja rahoitusjärjestelmän vakauteen liittyvän toimivaltaisten viranomaisten politiikan moitteettomaan harjoittamiseen.
Sopimus Euroopan unionista - VII osasto: Loppumääräykset - S artikla



Virallinen lehti nro C 191 , 29/07/1992 s. 0063



Sopimus Euroopan unionista - VII osasto - Loppumääräykset - S artikla Tämä sopimus joka on laadittu yhtenä kappaleena englannin espanjan hollannin iirin italian kreikan portugalin ranskan saksan ja tanskan kielellä kaikkien näiden tekstien ollessa yhtä todistusvoimaiset talletetaan Italian tasavallan hallituksen arkistoon ja tämä hallitus toimittaa oikeaksi todistetun jäljennöksen siitä muiden allekirjoittajavaltioiden hallituksille. TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen. Tehty Maastrichtissa seitsemäntenä päivänä helmikuuta vuonna tuhatyhdeksänsataayhdeksänkymmentäkaksi. Mark EYSKENS // Philippe MAYSTADT Uffe ELLEMANN-JENSEN // Anders FOGH RASMUSSEN Hans-Dietrich GENSCHER // Theodor WAIGEL Antonios SAMARAS // Efthymios CHRISTODOULOU Francisco FERNÁNDEZ ORDÓÑEZ // Carlos SOLCHAGA CATALÁN Roland DUMAS // Pierre BÉRÉGOVOY Gerard COLLINS // Bertie AHERN Gianni DE MICHELIS // Guido CARLI Jaques F. POOS // Jean-Claude JUNCKER Hans VAN DEN BROEK // Willem KOK João de Deus PINHEIRO // Jorge BRAGA DE MACEDO Douglas HURD // Francis MAUDE
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IX Luku - Siirtymämääräykset ja muut EKPJ:ää koskevat määräykset - 45 artikla: EKP:n yleisneuvosto



Virallinen lehti nro C 191 , 29/07/1992 s. 0077



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IX Luku - Siirtymämääräykset ja muut EKPJ:ää koskevat määräykset - 45 artikla - EKP:n yleisneuvosto 45.1. EKP:n kolmanneksi päätöksentekoelimeksi muodostetaan yleisneuvosto sanotun kuitenkaan rajoittamatta tämän sopimuksen 106 artiklan 3 kohdan soveltamista. 45.2. Yleisneuvoston muodostavat EKP:n puheenjohtaja ja varapuheenjohtaja sekä kansallisten keskuspankkien pääjohtajat. Muut johtokunnan jäsenet voivat osallistua yleisneuvoston kokouksiin ilman äänioikeutta. 45.3. Tämän perussäännön 47 artiklassa on täydellinen luettelo yleisneuvoston tehtävistä
Sopimus Euroopan unionista - Julistus turvapaikkakysymyksestä



Virallinen lehti nro C 191 , 29/07/1992 s. 0108



Sopimus Euroopan unionista - Julistus turvapaikkakysymyksestä 1. Konferenssi on yhtä siitä että sen työn yhteydessä jota koskevat K.1 ja K.3 artiklan määräykset yhteistyöstä oikeus- ja sisäasioiden alalla neuvosto tutkii etupäässä jäsenvaltioiden turvapaikkapolitiikkaa koskevat kysymykset tavoitteena hyväksyä vuoden 1993 alkuun mennessä yhteinen toiminta eri näkökohtien yhdenmukaistamiseksi politiikkaa koskevia näkökohtia turvapaikkakysymystä koskevassa Eurooppa-neuvoston Luxemburgissa 28 ja 29 päivänä kesäkuuta 1991 esittämästä pyynnöstä laaditussa kertomuksessa olevan työohjelman ja aikataulun perusteella. 2. Tässä yhteydessä neuvosto tarkastelee vuoden 1993 loppuun mennessä kertomuksen perusteella myös kysymystä K.9 artiklan mahdollisesta soveltamisesta näissä asioissa.
Sopimus Euroopan unionista - Pöytäkirja Euroopan rahapoliittisen instituutin perussäännöstä - 7 artikla: Muut tehtävät



Virallinen lehti nro C 191 , 29/07/1992 s. 0081



Sopimus Euroopan unionista - Pöytäkirja Euroopan rahapoliittisen instituutin perussäännöstä - 7 artikla - Muut tehtävät 7.1. ERI esittää vuosittain neuvostolle kertomuksen kolmannen vaiheen valmisteluista. Näissä kertomuksissa arvioidaan sitä miten yhteisössä on edistytty yhteisön sisäisessä lähentymisessä ja niissä käsitellään erityisesti rahapolitiikan välineiden mukauttamista ja kolmannessa vaiheessa yhtenäisen rahapolitiikan toteuttamisen edellyttämien toimenpiteiden valmistelua sekä niitä oikeudellisia vaatimuksia jotka kansallisten keskuspankkien on täytettävä jotta niistä tulisi erottamaton osa EKPJ:ää. 7.2. Tämän sopimuksen 109 f artiklan 7 kohdassa tarkoitettujen neuvoston päätösten mukaisesti ERI voi hoitaa muita tehtäviä kolmannen vaiheen valmistelemiseksi.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IX Luku - Siirtymämääräykset ja muut EKPJ:ää koskevat määräykset - 53 artikla: Siirtymätoimenpiteiden sovellettavuus



Virallinen lehti nro C 191 , 29/07/1992 s. 0079



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IX Luku - Siirtymämääräykset ja muut EKPJ:ää koskevat määräykset - 53 artikla - Siirtymätoimenpiteiden sovellettavuus Jos ja niin kauan kuin on jäsenvaltioita joita koskee poikkeus sovelletaan 43-48 artiklaa.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IX Luku - Siirtymämääräykset ja muut EKPJ:ää koskevat määräykset - 51 artikla: Poikkeus 32 artiklasta



Virallinen lehti nro C 191 , 29/07/1992 s. 0078



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IX Luku - Siirtymämääräykset ja muut EKPJ:ää koskevat määräykset - 51 artikla - Poikkeus 32 artiklasta 51.1. Jos EKP:n neuvosto kolmannen vaiheen alkamisen jälkeen päättää että 32 artiklan soveltaminen muuttaa merkittävästi kansallisten keskuspankkien suhteellista tulotilannetta 32 artiklan mukaisesti maksettavan tulon määrää alennetaan yhtenäisellä prosentilla joka ensimmäisenä tilikautena kolmannen vaiheen alkamisen jälkeen saa olla enintään 60 prosenttia ja joka laskee vähintään 12 prosenttiyksiköllä jokaisena seuraavana tilikautena. 51.2. Mitä 51.1 artiklassa määrätään sovelletaan enintään viitenä kokonaisena tilikautena kolmannen vaiheen alkamisen jälkeen.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - III luku - EKPJ:n organisaatio - 11 artikla - Johtokunta

11.1. Tämän sopimuksen 109 a artiklan 2 kohdan a alakohdan mukaisesti johtokunnan muodostavat puheenjohtaja varapuheenjohtaja ja neljä muuta jäsentä.

Jäsenet hoitavat tehtäväänsä päätoimisesti. Jäsen ei saa harjoittaa muuta palkallista tai palkatonta ammattitoimintaa ellei EKP:n neuvosto ole poikkeuksellisesti myöntänyt hänelle tähän lupaa.

11.2. Tämän sopimuksen 109 a artiklan 2 kohdan b alakohdan mukaisesti johtokunnan puheenjohtaja varapuheenjohtaja ja muut jäsenet nimitetään jäsenvaltioiden hallitusten valtion- tai hallitusten päämiesten tasolla neuvoston suosituksesta tekemällä yhteisellä sopimuksella henkilöistä joilla on arvostettu asema ja ammattikokemus rahatalouden tai pankkitoiminnan alalla; neuvosto antaa suosituksensa Euroopan parlamenttia ja EKP:n neuvostoa kuultuaan.

Heidän toimikautensa on kahdeksan vuotta eikä heitä voida nimittää uudeksi toimikaudeksi.

Johtokunnan jäsenenä voi olla vain jäsenvaltion kansalainen.

11.3. Johtokunnan jäsenten palvelussuhteen ehdoista ja erityisesti heidän palkastaan eläkkeestään ja muista sosiaaliturvaetuuksistaan sovitaan EKP:n kanssa tehtävässä sopimuksessa ja ne vahvistaa EKP:n neuvosto kolmesta EKP:n neuvoston ja kolmesta neuvoston nimeämästä jäsenestä koostuvan komitean ehdotuksesta. Johtokunnan jäsenillä ei ole äänioikeutta tässä kohdassa tarkoitetuissa kysymyksissä.

11.4. Jos johtokunnan jäsen ei enää täytä niitä vaatimuksia joita hänen tehtävänsä edellyttävät tai hän on syyllistynyt vakavaan rikkomukseen yhteisön tuomioistuin voi EKP:n neuvoston tai johtokunnan pyynnöstä päättää että hänet erotetaan.

11.5. Jokaisella läsnä olevalla johtokunnan jäsenellä on äänioikeus ja tätä varten yksi ääni. Jollei toisin määrätä johtokunta tekee päätöksensä yksinkertaisella enemmistöllä annetuista äänistä. Jos äänet menevät tasan puheenjohtajan ääni ratkaisee. Äänestystä koskevat yksityiskohtaiset säännöt täsmennetään 12.3 artiklassa tarkoitetussa työjärjestyksessä.

11.6. Johtokunta vastaa EKP:n juoksevien tehtävien hoitamisesta

11.7. Johtokunnan vapautuneet paikat täytetään nimittämällä uusi jäsen 11.2 artiklan mukaisesti
Sopimus Euroopan unionista - Pöytäkirja Euroopan rahapoliittisen instituutin perussäännöstä - 17 artikla: Tilinpäätös ja tilintarkastus



Virallinen lehti nro C 191 , 29/07/1992 s. 0083



Sopimus Euroopan unionista - Pöytäkirja Euroopan rahapoliittisen instituutin perussäännöstä - 17 artikla - Tilinpäätös ja tilintarkastus 17.1. ERI:n tilikausi alkaa ensimmäisenä päivänä tammikuuta ja päättyy viimeisenä päivänä joulukuuta. 17.2. ERI:n neuvosto hyväksyy vuoden talousarvion ennen kunkin tilikauden alkua. 17.3. Tilinpäätös laaditaan ERI:n neuvoston vahvistamien periaatteiden mukaisesti. ERI:n neuvosto hyväksyy tilinpäätöksen ja sen jälkeen se julkistetaan. 17.4. ERI:n neuvoston hyväksymät ulkopuoliset riippumattomat tilintarkastajat tarkastavat tilinpäätöksen. Tilintarkastajilla on täydet valtuudet tarkastaa koko ERI:n kirjanpito ja tilit sekä saada kaikki tiedot sen toimista. Tämän sopimuksen 188 c artiklan määräykset koskevat ainoastaan ERI:n hallinnon tehokkuuden arviointia. 17.5. ERI:n ylijäämä siirretään seuraavalla tavalla: a) ERI:n neuvoston määräämä summa siirretään ERI:n yleisrahastoon; b) jäljelle jäävä osuus jaetaan kansallisille keskuspankeille 16.2 artiklassa tarkoitetun jakoperusteen mukaisesti. 17.6. Jos ERI:n tilikausi on tappiollinen vaje katetaan ERI:n yleisrahastosta. Jäljelle jäävä osuus katetaan kansallisten keskuspankkien osuuksilla 16.2 artiklassa tarkoitetun jakoperusteen mukaisesti.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - II luku - EKPJ:n tavoitteet ja tehtävät - 5 artikla: Tilastotietojen kerääminen



Virallinen lehti nro C 191 , 29/07/1992 s. 0069



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - II luku - EKPJ:n tavoitteet ja tehtävät - 5 artikla - Tilastotietojen kerääminen 5.1. EKPJ:n tehtävistä huolehtiakseen EKP kerää kansallisten keskuspankkien avustuksella tarvittavat tilastotiedot joko toimivaltaisilta kansallisilta viranomaisilta tai suoraan taloudellisilta toimijoilta. Tätä varten se toimii yhteistyössä yhteisön toimielinten ja laitosten kanssa sekä jäsenvaltioiden kolmansien maiden toimivaltaisten viranomaisten kanssa ja kansainvälisten järjestöjen kanssa. 5.2. Kansalliset keskuspankit hoitavat siinä määrin kuin mahdollista 5.1. artiklassa kuvattuja tehtäviä. 5.3. EKP:n tehtävänä on tarvittaessa edistää tilastotietojen keräämistä laatimista ja jakamista koskevien sääntöjen ja niiden käytäntöjen yhdenmukaistamista sen toimivaltaan kuuluvilla aloilla. 5.4. Neuvosto vahvistaa 42 artiklassa määrättyä menettelyä noudattaen ketkä luonnolliset henkilöt ja oikeushenkilöt ovat velvollisia antamaan tietoja luottamuksellisuutta koskevat määräykset sekä täytäntöönpanoa ja seuraamuksia koskevat aiheelliset määräykset.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - i luku - EKPJ:n perustaminen - 1 artikla: Euroopan keskuspankkijärjestelmä



Virallinen lehti nro C 191 , 29/07/1992 s. 0069



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - I luku - EKPJ:n perustaminen - 1 artikla - Euroopan keskuspankkijärjestelmä 1.1. Perustetaan Euroopan keskuspankkijärjestelmä (EKPJ) ja Euroopan keskuspankki (EKP) tämän sopimuksen 4 a artiklan nojalla; ne hoitavat tehtäviään ja harjoittavat toimintaansa tämän sopimuksen ja tämän perussäännön määräysten mukaisesti. 1.2. Sopimuksen 106 artiklan 1 kohdan mukaisesti EKPJ:n muodostavat Euroopan keskuspankki ja jäsenvaltioiden keskuspankit (kansalliset keskuspankit). Luxemburgin keskuspankkina on "Institut monétaire luxembourgeois".
Sopimus Euroopan unionista - Julistus komission ja Euroopan parlamentin jäsenten määrästä



Virallinen lehti nro C 191 , 29/07/1992 s. 0101



Sopimus Euroopan unionista - Julistus komission ja Euroopan parlamentin jäsenten määrästä Konferenssi on yhtä mieltä siitä että komission ja Euroopan parlamentin jäsenten määrään liittyviä kysymyksiä tarkastellaan viimeistään vuoden 1992 lopussa tarkoituksena saada aikaan yksimielisyys joka mahdollistaa tarvittavan oikeudellisen perustan asettamisen Euroopan parlamentin jäsenten määrän vahvistamiseksi riittävän ajoissa ennen vuoden 1994 vaaleja. Päätökset tehdään erityisesti ottaen huomioon tarve vahvistaa Euroopan parlamentin jäsenten kokonaismäärä laajennetussa yhteisössä.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - VIII Luku - Perussäännön tarkistaminen ja täydentävä lainsäädäntö - 41 artikla: Yksinkertaistettu tarkistusmenettely



Virallinen lehti nro C 191 , 29/07/1992 s. 0077



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - VIII Luku - Perussäännön tarkistaminen ja täydentävä lainsäädäntö - 41 artikla - Yksinkertaistettu tarkistusmenettely 41.1. Tämän sopimuksen 106 artiklan 5 kohdan mukaisesti neuvosto voi tarkistaa tämän perussäännön 5.1 5.2 5.3 17 18 19.1 22 23 24 26 32.2 32.3 32.4 ja 32.6 artiklaa 33.1 artiklan a alakohtaa sekä 36 artiklaa joko määräenemmistöllä EKP:n suosituksesta ja komissiota kuultuaan taikka yksimielisesti komission ehdotuksesta ja EKP:a kuultuaan. Kummassakin tapauksessa tarvitaan Euroopan parlamentin puoltava lausunto. 41.2. EKP:n tämän artiklan nojalla antama suositus edellyttää EKP:n neuvoston yksimielistä päätöstä.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - VI luku - EKPJ:n taloutta koskevat määräykset - 27 artikla: Tilintarkastus



Virallinen lehti nro C 191 , 29/07/1992 s. 0074



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - VI luku - EKPJ:n taloutta koskevat määräykset - 27 artikla - Tilintarkastus 27.1. EKP:n kansallisten keskuspankkien tilit tarkastavat tehtävään nimetyt EKP:n neuvoston suosittelemat ja neuvoston hyväksymät riippumattomat ulkopuoliset tilintarkastajat. Tilintarkastajilla on täydet valtuudet tarkastaa EKP:n ja kansallisten keskuspankkien koko kirjanpito ja kaikki tilit sekä saada kaikki tiedot niiden toimista. 27.2. Tämän sopimuksen 188 c artiklan määräykset koskevat ainoastaan EKP:n hallinnon tehokkuuden arviointia.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IX Luku - Siirtymämääräykset ja muut EKPJ:ää koskevat määräykset - 44 artikla: EKP:n siirtymävaiheen tehtävät



Virallinen lehti nro C 191 , 29/07/1992 s. 0077



Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - IX Luku - Siirtymämääräykset ja muut EKPJ:ää koskevat määräykset - 44 artikla - EKP:n siirtymävaiheen tehtävät EKP huolehtii niistä ERI:n tehtävistä jotka yhtä tai useampaa jäsenvaltiota koskevan poikkeuksen vuoksi on hoidettava vielä kolmannen vaiheen aikana.EKP antaa ohjeita tämänsopimuksen 109 k artiklassa tarkoitettujen poikkeusten kumoamisen valmistelussa.
Sopimus Euroopan unionista - Pöytäkirja Euroopan keskuspankkijärjestelmän ja Euroopan keskuspankin perussäännöstä - III luku - EKPJ:n organisaatio - 14 artikla - Kansalliset keskuspankit

14.1. Tämän sopimuksen 108 artiklan mukaisesti jokainen jäsenvaltio huolehtii siitä että viimeistään päiväna jona EKPJ perustetaan sen kansallinen lainsäädäntö sen kansallisen keskuspankin perussääntö mukaan luettuna on sopusoinnussa tämän sopimuksen ja tämän perussäännön kanssa.

14.2. Kansallisten keskuspankkien perussäännöissä on erityisesti määrättävä että keskuspankin pääjohtajan toimikausi on vähintään viisi vuotta.

Pääjohtaja voidaan erottaa tehtävästään ainoastaan jos hän ei enää täytä niitä vaatimuksia joita hänen tehtävänsä edellyttävät tai jos hän on syyllistynyt vakavaan rikkomukseen. Pääjohtaja jota asia koskee tai EKP:n neuvosto voi saattaa tämän päätöksen yhteisön tuomioistuimen käsiteltäväksi sillä perusteella että tätä sopimusta tai sen soveltamista koskevaa oikeussääntöa on rikottu. Tämä kanne on pantava vireille kahden kuukauden kuluessa päätöksen julkaisemisesta tai siitä kun se on annettu kantajalle tiedoksi taikka jollei päätöstä ole julkaistu tai annettu tiedoksi kahden kuukauden kuluessa siitä kun kantaja on saanut siitä tiedon.

14.3. Kansalliset keskuspankit ovat erottamaton osa EKPJ:ää ja toimivat EKP:n suuntaviivojen ja ohjeiden mukaisesti. EKP:n neuvosto toteuttaa tarvittavat toimenpiteet sen varmistamiseksi että EKP:n suuntaviivoja ja ohjeita noudatetaan ja se voi vaatia että sille toimitetaan kaikki tarvittavat tiedot.

14.4. Kansalliset keskuspankit voivat suorittaa myös muita tehtäviä kuin niitä joista määrätään tässä perussäännössä jollei EKP:n neuvosto kahden kolmasosan enemmistöllä annetuista äänistä päätä että nämä tehtävät ovat ristiriidassa EKPJ:n tavoitteiden ja tehtävien kanssa. Kansalliset keskuspankit suorittavat nämä tehtävät omalla vastuullaan ja omaan lukuunsa eikä niitä pidetä osana EKPJ:n tehtäviä.